રાહુલ ગાંધીએ આદિવાસીઓ અને ખેડૂતોના હકમાં વાત કરતા કહ્યું કે, અત્યારની સરકાર ઉદ્યોગપતિઓને હજારો એકર જમીન આપી દે છે અને જ્યારે ખેડૂતો હક માગે તો લાઠીચાર્જ કરવામાં આવે છે. વડાપ્રધાન નરેન્દ્ર મોદી પર નિશાન સાધતા તેમણે કહ્યું કે, નરેન્દ્ર મોદીએ આદિવાસીઓ પાસેથી તેમનો જળ, જમીન અને જંગલનો હક છીનવી લીધો. આરએસએસ, ભાજપ અને મોદી આદિવાસીઓને માણસમાં માનતા નથી. ભાજપની સરકાર ઇચ્છે છે કે, આદિવાસી સમાજ જંગલમાંથી આવી અમીરોના ઘરમાં કામ કરે, પણ કોંગ્રેસ આવું ક્યારેય નહિ થવા દે. રાહુલે કહ્યું, જે લોકો નરેગામાં કામ કરે છે, તેમની તમે (મોદી) મજાક ન ઉડાવો. તેઓ ખાડા ખોદતા નથી, તે દેશના વિકાસનું કામ કરે છે.